常年此日正月吉,今年经闰腊月一。 岁阑喜展一月期,胜似戈挥鲁阳日。 搔头偶见鹜陈横,曝背闲看蜂衙出。 一冬妍暖三月晴,薄雪微雨麦垅青。平皋十
彩仗泥牛罢晓鞭,春来岁去重相怜。 客途风雪庚申夜,官烛文书癸亥年。 经略才疏悬铸错,诛求政苦望更弦。 东巡叵作澄清地,具纸归心到上前。
入城半里无人语,枯木寒鸦几茅宇。 萧萧酒肆谁当垆,武清西来断行旅。 县令老羸犹出迎,头上乌纱半尘土。 问之不答攒双眉,但诉公私苦复苦。